Diari Oficial de la Generalitat Valenciana


Sumari del DOGV 8714, del 10-01-2020 (2020/18)

RESOLUCIÓ de 16 de desembre de 2019, de la Presidència del Consell d'Administració de Ferrocarrils de la Generalitat Valenciana, sobre delegació de l'exercici de competències.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   8714

Data del DOGV
:   10-01-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/18


Data del document
:   16-12-2019

Organisme emissor
:   Ferrocarrils de la Generalitat Valenciana

Tipus de document
:   Resolució

Correcció d'errades

RESOLUCIÓ de 16 de desembre de 2019, de la Presidència del Consell d'Administració de Ferrocarrils de la Generalitat Valenciana, sobre delegació de l'exercici de competències. [2020/18]  
L'article 11 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, assigna «a la Conselleria de Política Territorial, Obres Públiques i Mobilitat les competències en matèria de vertebració del territori, paisatge, transports, ports, aeroports i obres públiques».  
L'entitat Ferrocarrils de la Generalitat Valenciana (d'ara en avant FGV) va ser creada per Llei 4/1986, de 10 de novembre, i es va establir en el punt 1 de l'article 5 que «Les facultats i funcionament del Consell d'Administració, del president i vicepresident, així com el nombre i qualitat dels consellers, s'establiran en l'Estatut que regule Ferrocarrils de la Generalitat Valenciana».  
L'article cinqué del Decret 144/1986, de 24 de novembre, de Consell, pel qual s'aprova l'Estatut d'FGV, d'acord amb la redacció donada pel Decret 137/2011, de 7 d'octubre, del Consell, de modificació de l'Estatut de l'entitat disposa que «Serà president/a del Consell d'Administració el/la conseller/a competent en matèria de transports».  
  
Així mateix, l'article sisé de l'Estatut d'FGV, aprovat per Decret 144/1986, de 24 de novembre, estableix que «El Consell d'Administració de Ferrocarrils de la Generalitat Valenciana tindrà al seu càrrec'totes les facultats necessàries per a dirigir, administrar i gestionar tot allò que constituïsca o es relacione amb el compliment de l'objecte de Ferrocarrils de la Generalitat Valenciana», establint una enumeració no exhaustiva d'aquelles, i disposarà en el seu apartat 16 la facultat de «Delegar en el president, vicepresident o director gerent l'exercici d'aquelles de les seues atribucions que considere convenients».  
Per part seua, en l'article seté de l'Estatut d'FGV, s'estableixen les facultats de la Presidència del Consell d'Administració, entre les quals s'assenyalen, al punt 3 la de «Tindre la representació del Consell d'Administració i de Ferrocarrils de la Generalitat Valenciana», i al punt 4 la de «Portar la signatura de Ferrocarrils de la Generalitat Valenciana, que podrà delegar, en la forma i mesura que considere convenient, en el vicepresident, consellers i director gerent, i atorgar tota classe de poders de representació». Així mateix s'assignen a la Presidència del Consell d'Administració d'FGV, conforme al que es disposa en el punt 16 de l'article seté «- totes aquelles facultats no reservades al Consell o que aquest hi delegue, les quals podrà subdelegar, llevat que expressament se li haja prohibit en la delegació».  
  
Atés el volum i la diversitat d'assumptes que han de ser resolts per la persona titular de la Conselleria de Política Territorial, Obres Públiques i Mobilitat, així com la dedicació i especialització que exigeix tant l'exercici de les facultats atribuïdes a la Presidència del Consell d'Administració d'FGV com les delegades pel mateix òrgan col·legiat, es fa necessari i aconsellable delegar l'exercici de determinades competències atribuïdes a la Presidència d'FGV, d'acord amb l'eficàcia i l'eficiència en la gestió de l'entitat.  
En aquest sentit, sobre la base de l'expressat en l'anterior paràgraf, es va dictar la Resolució de 19 de juliol de 2019, del president del Consell d'Administració de Ferrocarrils de la Generalitat Valenciana sobre delegació de l'exercici de competències, a favor de la persona que tinguera la Direcció Gerència d'FGV. No obstant això, l'experiència acumulada des de llavors fa aconsellable ampliar la delegació de competències per a aconseguir un millor funcionament de l'entitat, permetent una major agilitat en la resolució d'assumptes i presa de decisions, tot això sense cap menyscapte de les facultats atorgades al Consell d'Administració per a dirigir, gestionar i administrar l'entitat.  
  
En virtut de tot el que s'hi ha exposat, d'acord amb el que es disposa en els articles 12.1.j i 63.1 de la Llei 5/1983, de 30 de desembre, del Consell, i en els articles 9 i 10 de la Llei 40/2015, d'1 d'octubre, de règim jurídic del sector públic, resolc:  
  
Primer  
Revocar i deixar sense efectes la Resolució de 19 de juliol de 2019, del president del Consell d'Administració de Ferrocarrils de la Generalitat Valenciana sobre delegació de l'exercici de competències, de conformitat amb el que s'estableix en l'article 63.5 de la Llei 5/1983, de 30 de desembre, del Consell, i en l'article 10 de la Llei 40/2015, d'1 d'octubre, de règim jurídic del sector públic.  
  
Segon  
Delegar en la persona titular de la Direcció Gerència d'FGV l'exercici de les competències següents:  
a) Les previstes en l'apartat tercer de l'article seté de l'Estatut de l'entitat «Exercir la representació de Ferrocarrils de la Generalitat Valenciana», en els termes següents:  
1. Intervindre en nom d'FGV en totes aquelles operacions i negocis jurídics que estiguen relacionats amb l'administració i gestió dels seus béns mobles i immobles, amb la seua activitat de transport o amb activitats complementàries o auxiliars d'aquest, i que comprenen, sense caràcter limitatiu, entre altres, les següents facultats: convindre i subscriure en nom d'FGV contractes, convenis i qualsevol negoci jurídic necessari per a l'execució i prestació dels serveis de transports o de qualsevol activitat auxiliar o complementària d'aquest, inclòs l'arrendament de material, instal·lacions, terrenys, etc.; sempre que tinga la deguda consignació pressupostària, la qual s'haurà d'acreditar per part de la Direcció Economicofinancera de l'entitat.  
2. Iniciar i tramitar qualsevol procediment de licitació, sense cap límit econòmic, per a la contractació d'obres, serveis i subministraments relacionats amb l'objecte d'FGV, sempre que s'acredite prèviament per la Direcció Econonicofinancera l'existència de dotació pressupostària i la necessitat d'aquesta contractació per la direcció pertinent, formalitzant, en el seu cas, els plecs de condicions que hagen de regir aquestes licitacions, així com el document contractual pertinent.  
Signar les certificacions finals de les obres executades, les recepcions provisionals i/o definitives d'obres i subministraments i tots aquells documents que siguen necessaris per a finalitzar cada expedient de contractació.  
3. Representar FGV i intervindre en nom de l'entitat en el concepte que siga necessari davant qualsevol classe d'oficina o dependència, bé siga comunitària o de l'Administració pública central, autonòmica, local o institucional, en qualsevol dels serveis d'aquestes o de la matèria que els corresponga, fins i tot de la Hisenda Pública o instituts o corporacions de règim i vida pròpia, autoritzada o centralitzada. Promoure expedients, seguir-los en els seus tràmits o desistir d'aquests amb facultats àmplies per a desistir, renunciar o transigir sobre aquests i recórrer els seus acords, esgotant la via administrativa i, en el seu cas, la contenciosa administrativa, que comprén la via economicoadministrativa de la Hisenda Pública i altres jurisdiccions ordinàries o especials de l'Administració, i es podrà autoritzar el personal directiu de l'entitat per a l'exercici d'aquesta facultat.  
4. Sol·licitar, descarregar, instal·lar, renovar, suspendre, revocar i utilitzar qualssevol certificats de signatura electrònica emesos per la Fàbrica Nacional de Moneda i Timbre, Real Casa de la Moneda o per altres prestadors de serveis de certificació, tant els certificats expressats en les lleis com qualssevol altres dels emesos per l'esmentada fàbrica nacional i altres prestadors de serveis de certificació electrònica, inclosos, però no limitats, a certificats de persona física, de representant de persona jurídica, de representant d'entitat sense personalitat jurídica, de dispositiu mòbil, de servidor, de components, de signatura de codi, de personal al servei de les administracions públiques, de seu electrònica, de segell electrònic per a l'actuació administrativa automatitzada i qualssevol altres certificats electrònics que pogueren sorgir amb posterioritat de conformitat amb l'estat de la tècnica.  
  
La sol·licitud del certificat de signatura electrònica podrà realitzar-se davant les oficines de registre de l'Agència Estatal d'Administració Tributària o davant altres oficines de registre delegades d'òrgans, organismes o entitats que exercisquen funcions públiques, així com davant les oficines o registres que designen els prestadors de serveis de certificació.  
Les activitats compreses anteriorment a realitzar comprendrà la utilització del certificat de signatura electrònica davant: l'Administració General de l'Estat, comunitats autònomes, entitats locals i els seus organismes públics, societats, mancomunitats, consorcis o qualssevol altres ens amb o sense personalitat jurídica vinculats o dependents de les anteriors, i s'hi inclou l'administració institucional, territorial o perifèrica i òrgans reguladors; també realitzar tràmits davant oficines i funcionaris públics de qualsevol administració, registres públics, agències tributàries, tribunals economicosadministratius, de competència o de comptes, notaries, col·legis professionals, sindicats, autoritats eclesiàstiques, organismes de la UE i internacionals, òrgans jurisdiccionals, fiscalies, juntes i jurats, juntes arbitrals, cambres de comerç, òrgans constitucionals i qualssevol altres òrgans, agències, ens o organismes de qualsevol administració i altres entitats creades i per crear, en qualsevol de les seues branques, dependències o serveis de qualssevol administracions nacionals, de la UE o internacionals; així mateix podrà actuar davant persones físiques, jurídiques, entitats, societats i comunitats amb i sense personalitat jurídica, organismes, agrupacions, associacions, fundacions, organitzacions no governamentals (ONG) i altres ens de dret privat previstos en l'ordenament jurídic espanyol, de la UE i internacionals, per a la realització, via electrònica mitjançant la utilització del certificat de signatura electrònica del poderdant i pel seu compte, de les facultats incloses en aquesta escriptura d'apoderament.  
  
b) Les disposades en l'apartat quart del referit article seté de l'Estatut de l'entitat «Portar la signatura de Ferrocarrils de la Generalitat Valenciana», en els mateixos termes establits els punts 1 i 3 de l'apartat a anterior, així com en els termes següents:  
1. Portar la signatura social i la correspondència, signar comandes, factures i tota classe de contractes relatius a mercaderies que s'adquirisquen per l'entitat. Gestionar i signar els documents que siguen necessaris per a la tramitació administrativa en els casos d'altes, vendes o transmissions de vehicles i maquinàries o equips mòbils, en relació a la Prefectura de Trànsit o qualsevol altre organisme de l'Administració pública.  
2. En relació al que s'estableix en el punt sisé de l'article sisé de l'Estatut d'FGV «Proveir el desenvolupament de la Tresoreria amb l'adequada previsió, ordenació i escalonament de cobraments i pagaments conforme a les normes comercials», sota la forma següent:  
i. Lliurar, endossar, acceptar, avalar, intervindre, negociar, descomptar, cobrar, pagar i protestar lletres de canvi (comercials o financeres), pagarés, xecs i qualsevol altre document de gir mercantil que afecte el trànsit de l'empresa, fins a un import de cent cinquanta mil euros (150.000,00 ?).  
La persona titular de la Direcció Gerència d'FGV podrà autoritzar l'exercici de les facultats de deslliurament de xecs i altres documents de gir mercantil, mitjançant signatura mancomunada, a dos membres del personal directiu de l'entitat, o que posseïsquen càrrecs d'elevada responsabilitat en aquesta, quan l'import unitari d'aquells documents no supere la suma de trenta mil euros (30.000,00 ?), i s'establiran les limitacions i fiscalització que considere oportunes sobre aquesta autorització.  
ii. Constituir, modificar o extingir, obrir o cancel·lar qualsevol classe de comptes corrents, comptes de crèdit o llibretes d'estalvi en qualsevol establiment bancari, tant a Espanya com a l'estranger; retirar i transferir fons dels referits comptes o llibretes, constituir depòsits bancaris, concertar avals, portar i seguir la correspondència bancària, donant conformitat a saldos i extractes o oposant objeccions i formulant reclamacions quan ho considere procedent i, en general, realitzar en la banca oficial o privada tota classe d'operacions pròpies d'aquesta i del moviment de valors, fons de bancs i altres establiments de crèdit, i es podrà autoritzar el personal directiu de l'entitat per a l'exercici d'aquestes facultats. La retirada i transferència de fons dels referits comptes o llibretes bancàries, només podrà realitzar-les fins a un import de cent cinquanta mil euros (150.000,00 ?).  
iii. Per a l'exercici de les facultats de lliurar, endossar, acceptar, avalar, intervindre, negociar, descomptar, cobrar, pagar i protestar lletres de canvi (comercials o financeres), pagarés, xecs i qualsevol altre document de gir mercantil que afecte el trànsit de l'empresa, i per a retirar i transferir fons dels referits comptes o llibretes bancàries, en quanties superiors a les indicades cent cinquanta mil euros (150.000,00 ?), necessitarà la signatura mancomunada d'un altre apoderat de «Ferrocarrils de la Generalitat Valenciana», excepte en els següents supòsits, en els quals no farà efecte la indicada limitació:  
a. Pagament de salaris i assegurances socials corresponents als treballadors de l'entitat.  
b. Pagament de tributs a la Hisenda Pública, qualsevol que siga la forma d'aquests (impostos, taxes, etc.).  
c. Pagament del preu fixat en els contractes subscrits per l'entitat conforme s'estableix en el punt 3 de l'apartat I d'aquests poders.  
  
iv. Constituir o celebrar, acceptar, reconéixer, modificar, ratificar, extingir o cancel·lar tota classe de préstecs, qualsevol que siga el creditor (Estat, comunitats autònomes, municipis, províncies, corporacions públiques o entitats privades, bancs o particulars, fins i tot el Banco de España o unes altres), sempre que hagen sigut prèviament aprovades pel Consell d'Administració. L'obertura de comptes de crèdit, contemplades en el punt 2 antecedent, no necessita de la prèvia aprovació del Consell d'Administració.  
Per a l'exercici de les facultats incloses en l'apartat III, s'autoritza la persona titular de la Vicepresidència del Consell d'Administració, i al conseller Rafael Francisco Briet Seguí, per a signar mancomunadament amb la persona titular de la Direcció Gerència d'FGV, tenint a aquests sols efectes d?«apoderat» a què es refereix aquest apartat.  
  
3. En relació a les facultats establides en l'apartat tretze del referit article sisé de l'Estatut de l'entitat «Acordar l'exercici de les accions i recursos que corresponguen a Ferrocarrils de la Generalitat Valenciana en defensa dels seus drets», sota la forma següent:  
  
i. Reclamar, pagar i cobrar totes aquelles quantitats o valors que es deguen a l'entitat, per particulars o organismes públics o privats, que pogueren correspondre a FGV per qualsevol concepte, inclòs el preu just en expedients d'expropiació forçosa, amb plenes facultats per a realitzar cobraments, admetre pagaments parcials, signar actes de lliurament, conferir ajornaments i renovar les obligacions, amb novació o sense ella, podent signar rebuts, quitances o cancel·lacions.  
c) Les establides en l'apartat seté de l'esmentat article seté de l'Estatut de l'entitat «Comparéixer davant els tribunals de Justícia i on fora necessari», en els termes següents:  
1. Comparéixer com a representant legal d'FGV en l'àmbit judicial, davant qualsevol tribunal o jutjat, exercitant les accions i recursos que corresponguen a FGV en defensa dels seus drets i interessos amb la major amplitud.  
2. Comparéixer com a representant legal d'FGV per a absoldre posicions totes aquelles vegades que se sol·licite de contrari en tots els procediments que se seguisquen contra l'entitat o a instàncies d'aquesta davant qualsevol jutjat o tribunal, havent de considerar-se a aquest efecte aquest com a poder especial ampli i suficient com es considere necessari.  
d) La resolució dels procediments de responsabilitat patrimonial que es tramiten al si de l'entitat, conforme al que s'estableix en la Llei 40/2015, d'1 d'octubre, de règim jurídic del sector públic, així com els recursos potestatius que s'interposen contra aquelles.  
  
e) La facultat de delegar o revocar les atribucions establides en les lletres anteriors d'aquesta resolució, en tot o en part, en qualsevol altra(es) persona(es) de l'entitat amb facultats solidàries o mancomunades, basta per a això carta subscrita a favor de qui designe o poder notarial si fora necessari, que expresse concretament en els documents esmentats el poderdant les facultats delegades en cada cas.  
  
Tercer  
1. Aquesta delegació d'atribucions podrà ser revocada en qualsevol moment per l'òrgan delegant de conformitat amb el que s'estableix en l'article 63.5 de la Llei 5/1983, de 30 de desembre, del Consell, i en l'article 10 de la Llei 40/2015, d'1 d'octubre, de règim jurídic del sector públic. Així mateix, les atribucions delegades en aquesta resolució podran ser reclamades, en els termes i amb els requisits que s'estableix en l'article 14 de la Llei 40/2015, d'1 d'octubre.  
  
2. Les resolucions que es dicten en virtut de la delegació conferida per aquesta resolució s'entenen dictades per l'òrgan delegant i esgoten la via administrativa, de conformitat amb el que s'estableix en els articles 12.3 i 114.c de la Llei 39/2015, d'1 d'octubre, del procediment administratiu comú de les administracions públiques.  
3. Sempre que es faça ús d'aquesta delegació de competències, haurà de fer-se constar aquest extrem en la resolució adoptada, de conformitat amb el que s'estableix en l'article 9.4 de l'esmentada Llei 40/2015 i article 63.6 de la Llei 5/1983, de 30 de desembre, del Consell.  
  
Quart  
Aquesta resolució produirà els seus efectes a partir del dia 17 de desembre de 2019.  
  
Cinqué  
Conforme al que s'estableix en el punt 3 de l'article 9 de la Llei 40/2015, d'1 d'octubre, de règim jurídic del sector públic, correspon la publicació d'aquesta resolució en el Diari Oficial de la Generalitat Valenciana per al seu públic coneixement.  
  
València, 16 de desembre de 2019.- El president del Consell d'Administració de Ferrocarrils de la Generalitat Valenciana: Arcadi España García.